b'\n_START_ARTICLE_\nPles\n_START_PARAGRAPH_\nPles je vrsta izra\xc5\xbeanja, umetnosti in zabave. Ples je govorica telesa, ki se izra\xc5\xbea skozi ritem glasbe in lahko predstavlja stil \xc4\x8dlovekovega \xc5\xbeivljenja, kajti z vsakim gibom se v \xc4\x8dlovekovi du\xc5\xa1i ustvarja zadovoljstvo. Ples je del kulturne izobrazbe vsakega posameznika in je kultura posameznega naroda. Ples je tudi umetnost in hkrati \xc5\xa1port, v katerem se prepleta usklajenost dveh ali ve\xc4\x8d teles. Najstarej\xc5\xa1i slikovni zapisi o plesu, segajo celo do 15 000 let nazaj. Neko\xc4\x8d je bil ples vezan na religijo in njene obi\xc4\x8daje, z razvojem kultur je postal \xc5\xa1e oblika zabave sprva majhnih skupin, kasneje pa na\xc4\x8din pre\xc5\xbeivljanja prostega \xc4\x8dasa velikih mno\xc5\xbeic._NEWLINE_Glede na okolje, v katerem se ples odvija, gre lahko za umetni\xc5\xa1ki ples, \xc5\xa1portni ples oziroma rekreativni ples, balet, dvorni ples, ljudski ples, obredni ples, idr._NEWLINE_V 20. in 21. stoletju je popularnih veliko vrst plesov: bachata, balboa, balet, beguine, black bottom, blues, boogie woogie, bossa nova, break dance, bump buny hug, cakewalk, calypso, charleston, conga, cotillon, \xc4\x8da\xc4\x8da\xc4\x8da, \xc4\x8detvorka, electric boogie, fokstrot, flamenko, galop, habanera, hip hop, hustle, java, jazz balet, jive, latino, lindy hop, mambo, merengue, pop, paso doble, polka, quickstep, rock\'n\'roll, rueda, rumba, salsa, samba, shag, slowfox, step, swing, tango, twist, val\xc4\x8dek, jumpstyle ..._NEWLINE_Mno\xc5\xbeico plesnih oblik delimo \xc5\xa1e v raznovrstne skupine: standardni plesi, pri standardnih plesih je dr\xc5\xbea telesa toga, plesna dr\xc5\xbea je zaprta, prisotno je valovito gibanje. Latinsko-ameri\xc5\xa1ki plesi, za katere je zna\xc4\x8dilno gibanje v bokih, spro\xc5\xa1\xc4\x8dena dr\xc5\xbea,... Dru\xc5\xbeabni plesi, folklorni plesi,ki se ple\xc5\xa1ejo v ljudskih no\xc5\xa1ah disco plesi, show plesi, orientalski plesi(trebu\xc5\xa1ni ples), sodobni plesi(hiphop),... Ple\xc5\xa1eta obi\xc4\x8dajno dva (par), lahko tudi solo ali pa skupinsko (kolo)._NEWLINE_Koreografija nekaterih plesov preteklosti je danes \xc5\xbee pozabljena. Zgodovina evropske umetne glasbe pozna \xc5\xa1tevilne vrste plesov, ki se zrcalijo ve\xc4\x8dinoma le \xc5\xa1e v okviru skladb: allemanda, sarabanda, couranta, gigue, poloneza, mazurka, galiarda, pavana, gavotta, siciliana, menuet, habanera, itd. Od zgodovinskih plesov je morda najbolj priljubljen ples \xc4\x8detvorka.\xe2\x80\xa2 Ples je umetnost, ki se izra\xc5\xbea skozi glasbo. Razvil se je spontano kot \xc5\xbeelja po svobodi gibanja, izra\xc5\xbeanja \xc4\x8dustev, ob\xc4\x8dutkov itd. \xc5\xa0e vedno ne vemo, kam bi uvrstili ples- v \xc5\xa1port ali umetnost. \xc5\xa0e danes pa ne vemo to\xc4\x8dno kak\xc5\xa1en dele\xc5\xbe zavzema eno in drugo. Danes poznamo tri vidike, ki opredeljujejo ples. To so \xc5\xa1port, umetnost in zabava. Ples je \xc5\xa1port, ki je tudi tekmovalen in ima veliko razli\xc4\x8dnih zvrsti. Je umetnost in izra\xc5\xbea neko lepoto, naj so to gibi, mimika, ritem itd. Danes pa je \xc5\xa1e najpomembnej\xc5\xa1e, da je zabava. Ljudje se dejansko zabavajo ob plesu in se dru\xc5\xbeijo med seboj ter tudi spoznavajo nove ljudi. \xe2\x80\xa2 Nekaj sposobnosti, ki jih mora imeti ve\xc4\x8dina \xc5\xa1portnih plesalcev so mo\xc4\x8d, hitrost, gibljivost, vzdr\xc5\xbeljivost, ravnote\xc5\xbeje, kondicija, itd. Vsak plesalec mora imeti trenerja, ki ga vodi skozi ples, na\xc4\x8drtuje trening, ga na nek na\xc4\x8din izobra\xc5\xbeuje in je tisti, ki mu daje zagon. Plesalec si tudi mora postaviti svoje osebne cilje, nekatere med temi tudi dolgoro\xc4\x8dne, kateri ga nato spodbujajo za nadaljevalno treniranje in mu vlivajo voljo do doseganja teh ciljev, ki jih zmore. Vsak pa si seveda mora zastaviti cilje, ki jih zmore dose\xc4\x8di, ne pozabimo pa da z voljo noben cilj ni nemogo\xc4\x8d. Vsak \xc5\xa1portnik pa mora biti kondicijsko oz. telesno pripravljen prav tako pa tudi psihi\xc4\x8dno._NEWLINE_Psihologi so s pomo\xc4\x8djo raziskav odkrili, da smo ljudje sposobni iz plesnega gibanja razbrati osnovna \xc4\x8dustva (veselje, \xc5\xbealost, jeza, strah)._NEWLINE_"Beseda pove samo en del, najslab\xc5\xa1i. \xc4\x8cim manj govorim, tem jasneje se razodevam. Ples je \xc5\xa1e nad glasbo." (Izidor Cankar, v romanu S poti )'